Kjartan Bjarni Björgvinsson er formaður Dómarafélags Íslands . EFTA Kjartan Bjarni Björgvinsson , formaður Dómarafélagsins og dómari við Héraðsdóm Reykjavíkur , segir verulegt áhyggjuefni að pólsk yfirvöld styðji íslenska ríkið í Landsréttarmálinu svonefnda . Málið bíður sem kunnugt er afskipta yfirdeildar Mannréttindadómstólsins . Mannréttindadómstólinn komst að þeirri niðurstöðu í mars að Sigríður Á. Andersen hefði brotið lög við skipan dómara í Landsrétt . Sigríður fór ekki að tillögu hæfisnefndar við skipanina heldur skipti fjórum sem voru á blaði hæfisnefndar út fyrir aðra fjóra umsækjendur . Íslenska ríkið áfrýjaði niðurstöðu Mannréttindadómstólsins til yfirdeildarinnar . Ríkisútvarpið greindi frá því í gær að þrír aðilar hefðu skilað skriflegri grienagerð til yfirdeildarinnar vegna málsins . Umboðsmaður almennings í Georgíu , mannréttindasamtökin The Helsinki Foundation for Human Rights í Varsjá og ríkisstjórn Póllands . Fyrri tveir aðilarnir styðja niðurstöðu Mannréttindadómstólsins frá því í mars . Forðast eigi slíkan félagsskap Fram kemur í greinagerð ríkisstjórnar Póllands að Landsréttarmálið skipti afar miklu máli og tengist breytingum sem gerðar hafi verið í Póllandi . Breytingarnar hafa mætt mikilli mótspyrnu og hafa stjórnvöld þar í landi verið sökuð um fjandsamlega yfirtöku . Kjartan Bjarni segir í færslu á Facebook að óháð öllum skoðunum um Landsréttarmálið þá sé stuðningur pólskra stjórnvalda í málinu verulegt áhyggjuefni . „ Pólskir dómarar hafa undanfarin ár sætt ofsóknum og skipulögðum rógsherferðum stjórnar PiS-flokksins sem vill afnema sjálfstæði dómstóla , beita kynbundnu misrétti og takmarka sjálfsögð grundvallarréttindi hinsegin fólks , “ segir Kjartan Bjarni . „ Íslensk stjórnvöld eiga forðast slíkan félagsskap eins og heitan eldinn . “ Í greinagerð íslenska ríkisins segir að mikilvægt sé að greina málið frá deilum yfirvalda í öðrum Evrópuríkjum við dómstóla þar í landi . Málið verður tekið fyrir hjá yfirdeildinni þann 5. febrúar .